Rozsudok Všeobecného súdu (druhá komora) z 22. januára 2020 – Litva/Komisia
(vec T‑19/18)
„EPZF a EPFRV – Výdavky vylúčené z financovania – Výdavky uskutočnené Litvou – Jednorazové a paušálne finančné opravy – Rozvoj vidieka – Systém kontroly krížového plnenia – Administratívna kontrola – Kontroly na mieste – Kvalita kontrol – Kvalita žiadateľov – Umelo vytvorené podmienky – Primeranosť nákladov – Výdavky vynaložené v rámci projektov – Analýza rizík – Rizikové faktory – Tolerancia v oblasti sankcií, ktoré neupravuje právna úprava Únie – Príliš zhovievavý systém posudzovania a sankcií – Ročné štatistické údaje týkajúce sa kontrol“
1.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Napadnutie dotknutým členským štátom – Dôkazné bremeno – Rozdelenie medzi Komisiu a členský štát
(nariadenie Európskeho parlamentu a Rady č. 1306/2013, článok 52 ods. 2)
(pozri body 47 – 51)
2.      Poľnohospodárstvo – Financovanie z EPZF a EPFRV – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Rozsah – Nespoľahlivé kontroly – Odmietnutie zaúčtovania
[nariadenie Európskeho parlamentu a Rady č. 1306/2013, článok 52 ods. 2; nariadenie Komisie č. 65/2011, odôvodnenie 3 a článok 4 ods. 1, 2 a 8, článok 24 ods. 1, 2 písm. a) a d) a článok 24 ods. 3; odporúčanie Komisie 2003/361, odôvodnenie 9]
(pozri body 67, 69 – 71, 79, 86, 87, 92 – 94, 100, 105 – 107, 139, 145, 149, 200, 201, 203)
3.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Paušálna finančná oprava prijatá Komisiou v súlade s vnútornými ustanoveniami v danej oblasti – Kontroly neposkytujúce požadovanú úroveň oprávnenosti žiadostí – Prípustnosť uplatnenia paušálnej sadzby vo výške 2 % v prípade nevykonania jednej alebo niekoľko dodatočných kontrol
(nariadenie Európskeho parlamentu a Rady č. 1306/2013, článok 52)
(pozri bod 249)
4.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Napadnutie dotknutým členským štátom – Uvedenie skutkovej okolnosti prijatia nápravných opatrení po vykonaní auditu Komisiou – Nepriamy dôkaz o existencii nedostatkov vo vnútroštátnom systéme počas obdobia kontrolovaného auditom
(nariadenie Komisie č. 1122/2009, článok 84)
(pozri bod 288)
Predmet
Návrh podaný na základe článku 263 ZFEÚ na zrušenie vykonávacieho rozhodnutia Komisie (EÚ) 2017/2014 z 8. novembra 2017, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 292, 2017, s. 61), v rozsahu, v akom stanovuje, že sa Litovskej republike ukladá finančná oprava vo výške 9 745 705,88 eura v súvislosti s výdavkami v rámci EPFRV a finančná oprava vo výške 546 351,91 eura v súvislosti s výdavkami v rámci EPZF a EPFRV
Výrok
1.
Žaloba sa zamieta.
2.
Litovská republika znáša svoje vlastné trovy konania a je povinná nahradiť trovy konania, ktoré vynaložila Európska komisia.
3.
Česká republika znáša svoje vlastné trovy konania.